12 Algerian sotilasta kuoli helikopteriturmassa - Ulkomaat - Uutiset - MTV.fi
12 Algerian sotilasta kuoli helikopteriturmassa
Ulkomaat Julkaistu 28.03.2016 03:28
Algeriassa 12 sotilasta on kuollut helikopterin maahansyöksyssä. Turma tapahtui sunnuntaina Pohjois-Afrikan maan eteläosassa lähellä Regganen kaupunkia.
Mi-171-mallin helikopteri oli maahan syöksyessään tunnistamistehtävässä.
Joidenkin mediatietojen mukaan lentoturmassa olisi lisäksi loukkaantunut kaksi sotilasta.
Alustavien tietojen mukaan onnettomuuden syy oli helikopteriin tullut tekninen vika.
Algerian varapuolustusministeri Ahmed Gaid Salah ilmoitti antaneensa heti määräyksen turman syyn tarkemmasta selvittämisestä.
Helmikuussa 2014 Algerian eteläosaa kuoli 77 ihmistä, kun armeijan lentokone syöksyi maahan. Algerian puolustusvoimille on sattunut tällä vuosikymmenellä myös kaksi muuta kuolonuhreja vaatinutta lento-onnettomuutta.
Pariisin ja Hollannin epäillyt suunnittelivat Isis-iskua Ranskaan Ruotsissa jättimäinen riita – joukkotappelussa 70 henkeä